Autoceļš A9 (Latvija)

>>Zirņu stacija

  >>Kušaiņi, Ikaiši, Vārme
 >>Jaunmuiža, Pampāļi, Ezere

 >>Rudbāržu internātpamatskola

|}
|}

**A9** autoceļš **Rīga (Skulte)—Liepāja**, sabiedrībā pazīstama arī kā **Liepājas šoseja**, ir augstākās kategorijas Latvijas autoceļš, kas savieno Latvijas galvaspilsētu Rīgu ar Latvijas trešo lielāko pilsētu Liepāju. 

Autoceļa garums ir 199,3 km, no autoceļa kopgaruma 15,4 km atrodas pilsētās. Autoceļš visā garumā ir klāts ar asfaltbetona segumu.

## Autoceļa raksturojums

### Administratīvie iedalījumi, kurus šķērso autoceļš
Autoceļš A9 šķērso Mārupes novadu (Babītes pagastu), Jelgavas novadu (Valgundes pagastu, Kalnciema pagastu), Tukuma novadu (Džūkstes pagastu), Dobeles novadu (Jaunbērzes pagastu, Annenieku pagastu, Bikstu pagastu), Saldus novadu (Blīdenes pagastu, Cieceres pagastu, Brocēnu pilsētu, Saldus pagastu, Saldus pilsētu, Zirņu pagastu), Kuldīgas novadu (Skrundas pagastu, Skrundas pilsētu, Rudbāržu pagastu), Dienvidkurzemes novadu (Kalvenes pagastu, Vecpils pagastu, Durbes pagastu, Durbes pilsētu, Tadaiķu pagastu, Grobiņas pagastu, Grobiņas pilsētu) un Liepājas pilsētu.

Autoceļš šķērso Lielupi un Ventu.

## Vēsture

No 2010. gada līdz 2011. gadam pārbūvēja autoceļu divos posmos — vienu no satiksmes mezgla ar autoceļu A5 līdz Trenčiem (0,00 km — 9,90 km), un otru no Trenčiem līdz Tīreļiem (9,90 km — 22,90 km). Abi pārbūves darbi tika līdzfinansēti no Kohēzijas fonda.

No 2012. gada līdz 2013. gadam arī pārbūvēja autoceļa posmu no robežas ar Dobeles novadu līdz Brocēniem (79,30 km — 97,58 km), un no 2013. gada līdz 2014. gadam tika pārbūvēts autoceļa posms no Kalvenes līdz Mazilmājai (148,59 km — 163,28 km). 

No 2014. gada jūlija līdz 2015. gada oktobrim pārbūvēja autoceļa posmu no Mazilmājas līdz Grobiņai (163,28 km — 185,80 km), kuru līgumcena bija 9 215 983 eiro (ar PVN), un līdzfinansējums nāca no Kohēzijas fonda, un arī no 2014. gada līdz 2015. gada laika posmā uzsāka pārbūves darbus divos posmos — vienu no Tīreļiem līdz Apšupei, kur arī pārbūvēja tiltu pāri Lielupi (24,48 km — 38,18 km), un otru no Apšupes līdz Anneniekiem (38,24 km — 60,15 km). Posmu no Apšupei līdz Anneniekiem pārbūvēja no 2014. gada septembra līdz 2015. gada oktobrim, kura līgumcena bija 11 342 721 eiro (ar PVN), savukārt posmu no Tīreļiem līdz Apšupei, kā arī tiltu pār Lielupi, pārbūvēja no 2015. gada maija līdz 2016. gada jūnijam, un tā līgumcena bija 14 473 331 eiro (ar PVN), un abus darbus līdzfinansēja Kohēzijas fonds.

No 2017. gada maija līdz 2018. gada septembrim pārbūvēja autoceļu divos posmos — vienu no Brocēniem līdz degvielas uzpildes stacijas "*Priede*" (97,58 km — 99,74 km), un otru no Saldus pagasta robežai līdz Bukupei (102,92 km — 113,13 km). Abi pārbūves darbi kopā izmaksāja 12 085 884 eiro (ar PVN), un tika līdzfinansēti no Kohēzijas fonda. Arī 2018. gadā atjaunoja asfaltbetona segumu posmā no Zirņiem līdz Skrundai (115,74 km — 129,56 km), kura līgumcena bija 2,9 milj. eiro (ar PVN).

No 2020. gada maija līdz 2021. gada jūnijam pārbūvēja autoceļa posmu Saldū no degvielas uzpildes stacijas "*Priede*" līdz Saldus pagasta robežai (99,74 km — 102,92 km), kur būvdarbu ietvaros tika veikta ceļa segas pārbūve — tika izbūvēts smilts salturīgais slānis, šķembu pamats un trīs kārtu asfalta segums, posmā arī atjaunoja ūdens novades sistēmu, rotācijas aplī tika izbūvēta ietve/veloceļš, ierīkoja apgaismojumu un veica satiksmes drošības uzlabojumus. Darbus veica SIA *Saldus Ceļinieks* ar līgumcenu 5,8 miljoni eiro (ar PVN). Un 2021. gadā atjaunoja asfaltbetona segumu posmā no Rudbāržiem līdz Kalvenei (135,79 km — 148,57 km).

## Krustojošie ceļi
* P99 (Tīreļi);
* P101 (Kalnciems);
* P98 (Apšupe);
* P97 (Annenieki);
* P104 (Biksti);
* P109 (Brocēni);
* P105 (Saldus);
* P108 (Saldus);
* P107 (Ciecere);
* P116 (Skrunda);
* P117 (Skrunda);
* P115 (Kalvene);
* P112 (Šukteri);
* P106 (Grobiņa);
* P111 (Grobiņa);
* P113 (Grobiņa);
* P110 (Liepāja);
* A11 (Liepāja).

## Atsauces

## Ārējās saites

*